4.1 ลักษณะผลิตภัณฑ์

ผลิตภัณฑ์ของบริษัท สามารถแบ่งออกได้เป็น 2 ประเภท คือ

1.  สายควบคุมรถยนต์ และรถจักรยานต์ (Control Cable)

2.  ชุดควบคุมรางกระจกหน้าต่างรถยนต์ (Window Regulator)

บริษัททำหน้าที่เป็นผู้ผลิตชิ้นส่วน OEM (Original Equipment Manufacturer) และ REM
(Replacement Equipment Manufacturer) เพื่อส่งให้แก่โรงงานประกอบของลูกค้า
ผู้ผลิตชิ้นส่วน และศูนย์อะไหล่ ซึ่งได้แก่ ผู้ผลิตรถยนต์ และรถจักรยานยนต์ ทั้งในและต่างประเทศ
รวมถึงบริษัทต่าง ๆ ในเครือของไฮเล็กซ์ คอร์ปอเรชั่น โดยรายละเอียดผลิตภัณฑ์ของบริษัทมีดังนี้

1. สายควบคุม (Control Cable)

บริษัททำการผลิตสายควบคุมทั้งที่ใช้กับรถยนต์และรถจักรยานยนต์
โดยสายควบคุมเป็นอุปกรณ์ที่มีความสำคัญมาก เนื่องจากเป็นอุปกรณ์ที่ใช้ในการควบคุมระบบต่าง ๆ
ของรถยนต์และรถจักรยานยนต์ อาทิเช่น ระบบเบรค ระบบสตาร์ทเครื่องยนต์ ระบบเกียร์
และระบบคลัช เป็นต้น บริษัทมียอดขายสายควบคุมในปี 2553 คิดเป็นสัดส่วนประมาณ ร้อยละ 80
ของยอดขายรวม โดยเป็นการขายในประเทศร้อยละ 99 และเป็นการขายต่างประเทศร้อยละ 1
ของยอดขายรวมของสายควบคุม ทั้งนี้รายละเอียดของผลิตภัณฑ์สายควบคุมของบริษัทมีดังนี้

สายควบคุมรถยนต์ (Automobile Control Cable)

บริษัทผลิตสายควบคุมระบบต่าง ๆ ในรถยนต์ โดยเน้นรถยนต์นั่งส่วนบุคคล รถบรรทุก (กระบะ)
ขนาด 1 ตัน ซึ่งโดยเฉลี่ยแล้วในรถยนต์ 1 คัน จะมีสายควบคุมประมาณ 8-16 ประเภท
ทำหน้าที่ควบคุมการทำงานของระบบต่าง ๆ ในรถยนต์ เช่น เครื่องยนต์ เกียร์ คลัช ฯลฯ ทั้งนี้
บริษัทสามารถผลิตสายควบคุมที่ใช้ในรถยนต์ได้ทุก ๆ ประเภท

ภาพสายควบคุมหลักของรถยนต์ที่บริษัทผลิต

[]

นอกจากสายควบคุมดังแสดงในแผนภาพข้างต้นแล้ว
บริษัทยังสามารถผลิตสายควบคุมที่ใช้ควบคุมระบบอื่น ๆ ของรถยนต์ อาทิ สายโช้ค
สายปรับเบาะที่นั่ง สายล็อคประตู สายควบคุมกระจกมองข้าง สายเครื่องปรับอากาศ
และสายไมล์/วัดความเร็ว เป็นต้น

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถยนต์ ดังนี้

หน่วย: ล้านบาท

  -----------------------------------------------------------------------
                             2551           2552           2553
  -------------------------- -------------- -------------- --------------
  ในประเทศ                   1,299          969            1,586

  ต่างประเทศ                  19             10             15

  รวม                        1,318          979            1,601

  อัตราการเติบโต (ร้อยละ)       6              (26)           64
  -----------------------------------------------------------------------

สายควบคุมรถจักรยานยนต์ (Motorcycle Control Cable)

บริษัทผลิตสายควบคุมระบบต่าง ๆ ของรถจักรยานยนต์ญี่ปุ่นทุกประเภท
ซึ่งโดยเฉลี่ยแล้วในรถจักรยานยนต์ 1 คัน จะมีสายควบคุมประมาณ 8 ประเภท
ซึ่งทำหน้าที่ควบคุมการทำงานของระบบต่าง ๆ ของรถจักรยานยนต์ เช่น เครื่องยนต์ เกียร์ คลัช
ฯลฯ ทั้งนี้ บริษัทสามารถผลิตสายควบคุมที่ใช้ในรถจักรยานยนต์ได้ทุกประเภท

[]ภาพสายควบคุมหลักของรถจักรยานยนต์ที่บริษัทผลิต

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรถจักรยานยนต์ ดังนี้

หน่วย: ล้านบาท

  -----------------------------------------------------------------------
                             2551           2552           2553
  -------------------------- -------------- -------------- --------------
  ในประเทศ                   473            399            544

  ต่างประเทศ                  21             2              6

  รวม                        494            401            550

  อัตราการเติบโต (ร้อยละ)       11             (19)           37
  -----------------------------------------------------------------------

  2. ชุดควบคุมรางกระจกหน้าต่างรถยนต์ (Window Regulator)

  ชุดควบคุมรางกระจกหน้าต่างรถยนต์เป็นอุปกรณ์ที่ใช้ในการเปิด-ปิดกระจกหน้าต่างรถยนต์
  โดยเป็นผลิตภัณฑ์ที่บริษัทให้ความสำคัญในการทำตลาด เนื่องจากสามารถใช้ได้กับรถทุกชนิด
  และทุกขนาด บริษัทมียอดขายชุดควบคุมรางกระจกหน้าต่างรถยนต์ในปี 2553
  คิดเป็นสัดส่วนประมาณร้อยละ 16 ของยอดขายรวม โดยเป็นการขายในประเทศเกือบทั้งหมด

ภาพชุดควบคุมรางกระจกหน้าต่างรถยนต์แบบใช้สายควบคุม

  []

ในช่วงระยะเวลา 3 ปี ที่ผ่านมา บริษัทมียอดการจำหน่ายสายควบคุมรางกระจกหน้าต่างรถยนต์
ดังนี้

หน่วย: ล้านบาท

  -----------------------------------------------------------------------
                             2551           2552           2553
  -------------------------- -------------- -------------- --------------
  ในประเทศ                   373            295            416

  ต่างประเทศ                  50             23             0

  รวม                        423            318            416

  อัตราการเติบโต (ร้อยละ)       (1)            (25)           31
  -----------------------------------------------------------------------

สายควบคุมรถยนต์และรถจักรยานยนต์

ปัจจุบันยังไม่ชัดเจนว่าจะมีเทคโนโลยีใดที่จะนำมาใช้ผลิตทดแทนสายควบคุมได้
เนื่องจากสายควบคุมเป็นอุปกรณ์เกี่ยวกับความปลอดภัยซึ่งได้ผ่านการทดลองและวิจัยจนได้รับการยอมรับมาเป็นเวลานาน
แม้ว่าในปัจจุบันบริษัทผู้ผลิตรถยนต์และรถจักรยานยนต์ได้เริ่มนำระบบควบคุมด้วยไฟฟ้าเข้ามาใช้ทดแทนสายควบคุมในบางส่วน
เช่น การใช้ระบบดิจิตอลทดแทน
สายไมล์/สายวัดความเร็ว เป็นต้น แต่ในช่วงระยะเวลาอันใกล้นี้
การทดแทนดังกล่าวคงจะเป็นไปได้เพียงบางส่วนเท่านั้น
เนื่องจากแม้จะมีการปรับเปลี่ยนไปใช้ระบบไฟฟ้า
แต่อุปกรณ์จำพวกที่เกี่ยวกับความปลอดภัยอย่างสายควบคุมก็ยังคงต้องได้รับการติดตั้งควบคู่ไปด้วย
ทั้งนี้ เพื่อให้สามารถควบคุมระบบต่าง ๆ
ของรถยนต์และรถจักรยานยนต์ได้ในกรณีที่ระบบไฟฟ้าขัดข้อง อีกทั้ง
เพื่อให้เกิดความปลอดภัย เนื่องจากระบบไฟฟ้าไม่เหมาะสมในการใช้งานกับอุปกรณ์บางประเภท
เช่น ถังน้ำมัน เพราะอาจเกิดการจุดระเบิดขึ้นได้

นอกจากนี้
การเปลี่ยนแปลงไปใช้ระบบไฟฟ้าทำให้ต้นทุนในการผลิตรถยนต์และรถจักรยานยนต์ผลิตสูงกว่าการใช้สายควบคุม
เพราะต้องรวมค่าใช้จ่ายในการวิจัยและพัฒนาระบบไฟฟ้าเข้าไปเป็นส่วนหนึ่งของต้นทุนการผลิตด้วย
จึงคาดว่าในระยะแรกคงจะมีการปรับเปลี่ยนมาใช้ระบบไฟฟ้าในรถยนต์รุ่นใหม่บางรุ่นที่มีราคาสูงก่อนเท่านั้น
เช่น รถสปอร์ต
เนื่องจากผู้ผลิตสามารถตั้งราคาให้สูงขึ้นได้โดยไม่กระทบกระเทือนต่อผู้บริโภคมากนัก

สำหรับรถยนต์นั่งส่วนบุคคลส่วนใหญ่ รถกระบะ รวมทั้งรถจักรยานยนต์ โดยเฉพาะรถรุ่นใหม่ ๆ
ที่จะออก
สู่ตลาดในช่วงระยะเวลา 2-3 ปีข้างหน้านั้น จะยังคงต้องใช้สายควบคุมต่อไป
ซึ่งเมื่อพิจารณารวมกับอายุ
ของผลิตภัณฑ์หลังออกสู่ตลาดโดยเฉลี่ยประมาณ 4-8 ปีสำหรับรถยนต์ และ 2-3
ปีสำหรับรถจักรยานยนต์
และนับรวมในส่วนอะไหล่ที่จะต้องผลิตเพื่อขายให้กับศูนย์อะไหล่อย่างต่อเนื่องอีกระยะหนึ่งหลังจากนั้น
บริษัทจึงมีความเชื่อมั่นว่าเทคโนโลยีสายควบคุมจะยังคงมีความสำคัญอยู่ต่อไป

ชุดควบคุมรางกระจกหน้าต่างรถยนต์

ในปัจจุบันยังไม่มีเทคโนโลยีใหม่ที่จะนำมาใช้ทดแทนชุดควบคุมรางกระจกหน้าต่างรถยนต์ได้
บริษัทจึงมีความเชื่อมั่นว่าเทคโนโลยีชุดควบคุมรางกระจกหน้าต่างรถยนต์จะยังคงใช้กันอย่างแพร่หลายต่อไปอีกเป็นระยะเวลานาน

4.2 การตลาดและภาวะการแข่งขัน

4.2.1 กลยุทธ์ทางการตลาด

บริษัทได้ดำเนินธุรกิจการผลิตและจำหน่ายสายควบคุมมาเป็นเวลากว่า 30 ปี
และชุดควบคุมรางกระจกหน้าต่างรถยนต์มาเป็นเวลากว่า 12 ปี
มีผลงานและคุณภาพเป็นที่ยอมรับและไว้วางใจของลูกค้ามาอย่างต่อเนื่อง
โดยในการดำเนินงานที่ผ่านมา บริษัทมีกลยุทธ์ทางการตลาดที่สำคัญ ดังนี้

1) มุ่งเน้นกลยุทธ์การตลาดเชิงรุก

  บริษัทได้จัดทำการวิจัยตลาดอุตสาหกรรมรถยนต์ ในปี 2553 พบว่า
  มีโอกาสที่จะขยายส่วนแบ่งตลาดชุดควบคุมรางกระจกหน้าต่างรถยนต์เพิ่มมากขึ้น
  เนื่องจากคู่แข่งที่จะมาตั้งฐานการผลิตในประเทศไทยยังมีจำนวนไม่สูงมากนัก
  ประกอบกับลูกค้ายังมุ่งเน้นที่จะจัดหาชิ้นส่วนภายในประเทศมากขึ้น
  จึงน่าจะเป็นโอกาสในการขยายส่วนแบ่งตลาดเพื่อตอบสนองความต้องการของลูกค้าได้มากขึ้น
  โดยบริษัทได้นำกลยุทธ์ด้าน Cost leader คือ
  การลดต้นทุนและหาแนวทางในการปรับปรุงด้านราคาให้สามารถแข่งขันได้กับคู่แข่งทั้งในประเทศและต่างประเทศ
  รวมทั้งศึกษาด้านสิทธิประโยชน์ทางภาษีที่จะช่วยลดต้นทุนสำหรับชิ้นส่วนที่ยังคงต้องนำเข้าจากต่างประเทศอยู่

2) มุ่งเน้นการผลิตผลิตภัณฑ์ที่มีคุณภาพ

  แม้บริษัทจะมีกิจกรรมการลดต้นทุนโดยการวิเคราะห์คุณค่าทางวิศวกรรม (VA /VE หรือ Value
  Analyses/Value Engineering) แต่บริษัทก็ตระหนักดีถึงความสำคัญในการรักษาคุณภาพ
  ให้ได้ตามมาตรฐานที่กำหนดไว้ จากเหตุผลดังกล่าว
  บริษัทจึงมีการพัฒนาคุณภาพการผลิตมาโดยตลอด
  การที่บริษัทสามารถรักษามาตรฐานการผลิตให้มีคุณภาพอย่างสม่ำเสมอ
  จึงทำให้การผลิตของบริษัทมีประสิทธิภาพ มีของเสียระหว่างผลิตน้อย
  ซึ่งส่งผลให้บริษัทมีต้นทุนการผลิตที่ต่ำลงด้วย

3) มุ่งเน้นความสัมพันธ์กับลูกค้า

  บริษัทให้ความสำคัญกับการสร้างความพึงพอใจให้ลูกค้า โดยเน้นหลักการบริการลูกค้าสัมพันธ์
  (Customer Relation Management : CRM) ด้วยการศึกษาความต้องการของลูกค้าในทุก ๆ
  ด้าน คือ คุณภาพ ราคา และการส่งมอบ (QCD)
  เพื่อบริหารจัดการให้สอดคล้องและตอบสนองความต้องการของลูกค้าได้อย่างมีสัมพันธ์ภาพที่ดีต่อกัน
  โดยมีการกำหนดวัดระดับความพึงพอใจของลูกค้าไว้เป็นเป้าหมายขององค์กร
  พร้อมทั้งนำมาวิเคราะห์และกำหนดแผนการปรับปรุงร่วมกัน
  เพื่อสร้างความพึงพอใจสูงสุดให้แก่ลูกค้า
  อีกทั้งยังได้กำหนดแผนการออกเยี่ยมลูกค้าเพื่อรับทราบปัญหาต่าง ๆ
  และนำข้อเสนอแนะของลูกค้ามาปรับปรุงอย่างต่อเนื่อง โดยบริษัทได้เข้าร่วมกิจกรรมต่าง ๆ
  ที่เกี่ยวข้องกับอุตสาหกรรมยานยนต์อย่างสม่ำเสมอ นอกจากนี้
  บริษัทยังมีการส่งพนักงานไปร่วมพัฒนาผลิตภัณฑ์กับบริษัทผู้ผลิตรถยนต์และรถจักรยานยนต์
  เพื่อให้พนักงานเข้าใจความต้องการและออกแบบผลิตภัณฑ์ให้ตรงกับความต้องการของลูกค้าได้
  ซึ่งการร่วมมือเพื่อพัฒนาผลิตภัณฑ์ดังกล่าวจะเป็นการช่วยสร้างความสัมพันธ์อันดีกับลูกค้าและเพิ่มโอกาสในการขายผลิตภัณฑ์ของบริษัทต่อไป

4)  การจัดส่งผลิตภัณฑ์ได้ตรงต่อเวลา

  การจัดส่งผลิตภัณฑ์ได้ตรงตามเวลาที่ลูกค้าต้องการเป็นปัจจัยที่สำคัญไม่น้อยไปกว่าคุณภาพของผลิตภัณฑ์
  บริษัทได้พัฒนาระบบการจัดส่งผลิตภัณฑ์ให้แก่ลูกค้าอย่างต่อเนื่อง โดยใช้ระบบ Toyota
  Production System (TPS) ซึ่งเป็นระบบ ที่คิดค้นโดยโตโยต้า มอเตอร์ คอร์ปอเรชั่น
  มาใช้ในกระบวนการผลิต เพื่อเพิ่มประสิทธิภาพในการผลิตและจัดส่งผลิตภัณฑ์ของบริษัทให้แก่ลูกค้า

5) มีพันธมิตรทางธุรกิจที่เป็นที่ยอมรับ

  การที่บริษัทมีพันธมิตรทางธุรกิจที่มีชื่อเสียงและเป็นที่ยอมรับของผู้ผลิตรถยนต์และรถจักรยานยนต์
  อาทิเช่น ไฮเล็กซ์ คอร์ปอเรชั่น การทำสัญญาการใช้สิทธิและรับความช่วยเหลือทางด้านเทคนิค
  การทำสัญญาการรับความช่วยเหลือทางด้านเทคนิคในการผลิตสายควบคุมรถยนต์จาก Daedong
  System ประเทศเกาหลี การทำสัญญาความร่วมมือในการผลิตสาย ควบคุมในรถยนต์กับ
  Flextech จากประเทศอาร์เจนตินา
  เป็นเหตุผลสำคัญที่ทำให้บริษัทได้รับการยอมรับในด้านมาตรฐานและคุณภาพของผลิตภัณฑ์จากลูกค้า

6) กลยุทธ์ด้านการกำหนดราคา

  ในสภาวะการแข่งขันที่รุนแรงทั้งคู่แข่งในประเทศและต่างประเทศนั้น
  ส่งผลให้ทางบริษัทต้องทำการควบคุมต้นทุนการผลิตให้ลดลงอย่างต่อเนื่อง
  โดยการใช้ระบบการผลิตที่มีประสิทธิภาพและเป็นไปตามมาตรฐาน

  ทั้งนี้ การมุ่งเน้นในการบริหารจัดการรวมทั้งการพัฒนาผู้ผลิตชิ้นส่วน
  ให้มีความสามารถที่จะดำเนินการด้วยต้นทุนที่ต่ำ
  เพื่อให้ได้มาซึ่งราคาที่เหมาะสมและสามารถแข่งขันได้
  จะช่วยส่งผลให้บริษัทสามารถกำหนดราคาผลิตภัณฑ์ที่เป็นไปตามความคาดหวังของลูกค้าและสามารถแข่งขันกับคู่แข่งขันได้

7) กลยุทธ์การพัฒนาชิ้นส่วนภายในประเทศ (Local Parts)

  บริษัทมีแผนที่จะพัฒนาผู้ผลิตชิ้นส่วนในประเทศให้มากขึ้น
  เพื่อที่จะลดการสั่งซื้อวัตถุดิบนำเข้าจากต่างประเทศ ซึ่งจะทำให้ต้นทุนต่ำลง
  และบริษัทมีความยืดหยุ่นในการใช้กลยุทธ์ด้านราคาในการแข่งขัน
  และการวางแผนผลิตชิ้นส่วนรุ่นใหม่ ๆ ในระยะยาว
  รวมทั้งจะช่วยลดความเสี่ยงด้านอัตราแลกเปลี่ยนด้วย

4.2.2 กลุ่มลูกค้าเป้าหมาย

ในปี 2553 บริษัทมียอดขายรวมทั้งสิ้นจำนวน 2,618 ล้านบาท
โดยเมื่อแบ่งสัดส่วนยอดขายของบริษัทในปี 2553 แยกตามยี่ห้อของลูกค้า
(รวมยอดขายให้แก่ศูนย์อะไหล่ของผู้ผลิตรถยนต์และรถจักรยานยนต์แต่ละราย)
จะสามารถแบ่งได้ตามแผนภูมิวงกลมดังนี้

[] []

กลุ่มลูกค้าเป้าหมายของบริษัท สามารถแบ่งได้ดังนี้

1. ผู้ผลิต

กลุ่มลูกค้าผู้ผลิตรถยนต์

กลุ่มลูกค้าของบริษัทสำหรับธุรกิจผลิตสายควบคุมรถยนต์ และชุดควบคุมรางกระจกหน้าต่างรถยนต์
ได้แก่ บริษัทผู้ผลิตรถยนต์ชั้นนำต่าง ๆ อันได้แก่ บริษัท ฮอนด้า ออโตโมบิล (ประเทศไทย) จำกัด
บริษัท โตโยต้า มอเตอร์ เอเชีย แปซิฟิค เอ็นจิเนียริ่ง แอนด์ แมนูแฟคเจอริ่ง จำกัด บริษัท
อีซูซุมอเตอร์ (ประเทศไทย) จำกัด บริษัท มิตซูบิชิ มอเตอร์ส (ประเทศไทย) จำกัด เป็นต้น
ซึ่งลูกค้าดังกล่าวเป็นลูกค้าของบริษัทมาเป็นเวลานาน โดยบริษัทมีรายได้จากลูกค้ารายใหญ่คือบริษัท
ฮอนด้า ออโตโมบิล (ประเทศไทย) จำกัด คิดเป็นร้อยละ 27 ของยอดขายรวม ทั้งนี้
เพื่อเป็นการลดความเสี่ยงจากการพึ่งพาลูกค้ารายใหญ่ บริษัท
จึงมีนโยบายเพิ่มส่วนแบ่งตลาดจากลูกค้าเดิมรายอื่น ๆ และขยายฐานสู่ลูกค้าใหม่เพิ่มมากขึ้น
โดยจะเน้นไปที่กลุ่มบริษัทผู้ผลิตรถยนต์ที่จะย้ายฐานการผลิตมายังประเทศไทย
นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย []
ซึ่งเป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำ
ในภูมิภาคเอเชียตะวันออกเฉียงใต้

ผู้ผลิตรถยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2549 – 2553) มีดังนี้

+--------------------------+-------------------------------------------+
| บริษัทผู้ผลิตรถยนต์            | รุ่นรถยนต์                                   |
+--------------------------+-------------------------------------------+
| []                       | -   Soluna, Vios, Corolla, Altis, Corona, |
|                          |     Camry, Hilux Tiger, Hilux Vigo, Wish, |
|   []                     |     Yaris, Fortuner                       |
|                          |                                           |
|   []                     | -   City, Jazz, Civic, Accord, CR-V       |
|                          |                                           |
| []                       | -   Space Wagon, Strada, Lancer Cedia,    |
|                          |     G-Wagon, Triton, Fuso, Pajaro sport,  |
| []                       |     Lancer EX                             |
|                          |                                           |
|                          | -   D-Max, MU-7, TFR, Truck N*Series &    |
|                          |     F*Series                              |
|                          |                                           |
|                          | -   Teana, Big-M, NV, Cefiro, Frontier,   |
|                          |     Navara, Tida, March                   |
|                          |                                           |
|                          |   []                                      |
|                          |                                           |
|                          | -   Ranger, BT-50, Ford Everest, Mazda 2, |
|                          |     Ford Fiesta                           |
|                          |                                           |
|                          | -   Mega, Dutro, Series 3,5               |
|                          |                                           |
|                          | -   Captiva, Aveo, Corolado               |
+--------------------------+-------------------------------------------+

  กลุ่มลูกค้าผู้ผลิตรถจักรยานยนต์

กลุ่มลูกค้าของบริษัทสำหรับธุรกิจผลิตสายควบคุมรถจักรยานยนต์ ได้แก่ บริษัท ไทยฮอนด้า
แมนูแฟคเจอริ่ง จำกัด
บริษัท ไทยยามาฮ่า มอเตอร์ จำกัด บริษัท ไทยซูซูกิมอเตอร์ จำกัด บริษัท คาวาซากิ มอเตอร์
เอ็นเตอร์ไพรส์ (ประเทศไทย) จำกัดบริษัทมีรายได้จากลูกค้ารายใหญ่คือบริษัท ไทยฮอนด้า
แมนูแฟคเจอริ่ง จำกัด คิดเป็นร้อยละ 11 ของยอดขายรวม
เพื่อเป็นการลดความเสี่ยงจากการพึ่งพาลูกค้ารายใหญ่เช่นเดียวกับลูกค้าในกลุ่มผู้ผลิตรถยนต์
บริษัทมีนโยบายเพิ่มส่วนแบ่งตลาดจากลูกค้าเดิม และขยายฐานลูกค้าใหม่เพิ่มมากขึ้น
โดยจะเน้นไปที่กลุ่มบริษัทผู้ผลิตรถจักรยานยนต์ที่จะย้ายฐานการผลิตมายังประเทศไทย
นอกจากนี้ยังรวมถึงการหาลูกค้าใหม่ในภูมิภาคเอเชียตะวันออกเฉียงใต้ด้วย
ทั้งนี้เป็นไปตามเป้าหมายหลักของบริษัทที่ต้องการจะรักษาความเป็นบริษัทผู้ผลิตสายควบคุมรถยนต์และรถจักรยานยนต์ชั้นนำในภูมิภาคเอเชียตะวันออกเฉียงใต้

ผู้ผลิตรถจักรยานยนต์ที่เป็นลูกค้าของบริษัท ในช่วงระยะเวลา 5 ปี (ตั้งแต่ปี 2549 - 2553)
มีดังนี้

+--------------------------+-------------------------------------------+
| บริษัทผู้ผลิตรถจักรยานยนต์      | รุ่นรถจักรยานยนต์                             |
+--------------------------+-------------------------------------------+
|                          | - Wave, Phantom, Nice, Dream, Sonic, CBR, |
|                          | NSR, Tena,                                |
|                          |                                           |
|                          | Click, Air Blade, Scoopy                  |
|                          |                                           |
|                          | - Smash, RC100, Step, Katana, Jarato,     |
|                          | Hayata                                    |
|                          |                                           |
|                          |   - Mio, Nouvo, X-1, Spark Nano, Fresh,   |
|                          |   Speed, Fino                             |
|                          |                                           |
|                          | - Kaze, Boss, GTO, KL650, KLX300, KSR,    |
|                          | KRK Victor,                               |
|                          |                                           |
|                          | KR, EX250 Ninja, ER650                    |
+--------------------------+-------------------------------------------+

[]

2. ศูนย์อะไหล่รถยนต์และรถจักรยานยนต์

กลุ่มลูกค้าศูนย์อะไหล่รถยนต์และรถจักรยานยนต์เป็นลูกค้าต่อเนื่องจากกลุ่มลูกค้าผู้ผลิตรถยนต์และ
รถจักรยานยนต์
เนื่องจากเป็นส่วนของการบริการอะไหล่และซ่อมบำรุงรถยนต์และรถจักรยานยนต์ของผู้ผลิตแต่ละรายการขยายตัวของลูกค้ากลุ่มนี้จึงเป็นไปในทิศทางเดียวกันกับกลุ่มลูกค้าผู้ผลิตรถยนต์และรถจักรยานยนต์

บริษัทมีทีมการตลาดที่มีประสบการณ์ในการขายตรงและการบริการหลังการขายเป็นของตนเอง
โดยเจ้าหน้าที่การตลาดของบริษัทจะทำการหารายชื่อและกลุ่มลูกค้าเป้าหมาย
ซึ่งมีทั้งกลุ่มเป้าหมายที่เป็นบริษัทในเครือและกลุ่มเป้าหมายใหม่
จากนั้นจะส่งทีมการตลาดซึ่งมีความเชี่ยวชาญและได้รับการอบรมในเรื่องผลิตภัณฑ์เป็นอย่างดีเข้าไปติดต่อ
โดยบริษัทได้เน้นถึงความสำคัญของบริการหลังการขาย
โดยเจ้าหน้าที่การตลาดจะเข้าเยี่ยมเยียนและพบปะกับลูกค้าอย่างสม่ำเสมอเพื่อรับทราบปัญหาและนำไปปรับปรุงการปฏิบัติงานให้อยู่ในระดับสูงสุดตามที่ลูกค้าคาดหวัง

4.2.3 การจำหน่ายและช่องทางการจำหน่าย

บริษัทมีช่องทางการจัดจำหน่ายผลิตภัณฑ์ดังนี้

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ในลักษณะ OEM
    (Original Equipment Manufacturer) ให้แก่ผู้ผลิตรถยนต์และรถจักรยานยนต์โดยตรง
    (First Tier) โดยผลิตตามแบบ (Specification) ที่ผู้ผลิตกำหนดไว้ในแต่ละรุ่น
    และทำสัญญากับผู้ผลิตตามระยะเวลาในการผลิตแต่ละรุ่น ซึ่งมีระยะเวลาการผลิตประมาณ 4-8
    ปี สำหรับรถยนต์ และ 2-3 ปี สำหรับรถจักรยานยนต์

-   การจัดจำหน่ายสายควบคุมและชุดควบคุมรางกระจกหน้าต่างรถยนต์หรือชิ้นส่วน
    (Components) ของสายควบคุมและชุดควบคุมรางกระจกหน้าต่างรถยนต์ในลักษณะ OEM
    ให้แก่ผู้ผลิตชิ้นส่วนรถยนต์และ รถจักรยานยนต์ (Second Tier)
    เพื่อผลิตเพิ่มเติมก่อนส่งให้แก่ผู้ผลิตรถยนต์และรถจักรยานยนต์ต่อไป
    โดยเป็นการผลิตตามคำสั่งซื้อของผู้ผลิตชิ้นส่วนนั้น ๆ

-   การจัดจำหน่ายสายควบคุมและชุดควบคุมรางกระจกหน้าต่างรถยนต์ให้แก่ศูนย์อะไหล่ของรถยนต์และรถจักรยานยนต์ในลักษณะ
    REM (Replacement Equipment Manufacturer) โดยใช้ช่องทางเดียวกันกับ
    การจัดจำหน่ายในลักษณะ OEM
    เนื่องจากเป็นการจำหน่ายให้แก่ศูนย์บริการของผู้ผลิตรถยนต์และ
    รถจักรยานยนต์แต่ละราย ทั้งนี้จะเป็นการจัดจำหน่ายตามใบคำสั่งซื้อเป็นครั้ง ๆ ไป

ในปัจจุบัน บริษัทมีสัดส่วนรายได้จากการขายในประเทศต่อต่างประเทศเท่ากับร้อยละ 97 ต่อร้อยละ
3 โดยมีการส่งออกไปยังประเทศมาเลเซีย จีน บราซิล สหรัฐอเมริกา อินเดีย เวียดนาม ญี่ปุ่น
อินโดนีเซีย และสเปน

ทั้งนี้ ในการจำหน่ายผลิตภัณฑ์ให้แก่ผู้ผลิตรถยนต์หรือรถจักรยานยนต์
บริษัทจะต้องผ่านกระบวนการคัดเลือกผู้ผลิตชิ้นส่วนซึ่งจะเริ่มตั้งแต่บริษัทผู้ผลิตรถยนต์
หรือรถจักรยานยนต์ประกาศแผนการผลิต
โดยจะเปิดให้บริษัทผู้ผลิตชิ้นส่วนเข้าร่วมเสนอราคาเพื่อเป็นผู้ผลิตชิ้นส่วน
โดยการนำเสนอแบบและราคาของชิ้นส่วนสำหรับรถยนต์ หรือรถจักรยานยนต์เป็นรุ่น ๆ ไป

กระบวนการคัดเลือกผู้ผลิตชิ้นส่วนสำหรับรถยนต์และรถจักรยานยนต์แต่ละรุ่นมีดังนี้

[]

ขั้นตอนที่ 1 บริษัทผู้ผลิตรถยนต์หรือรถจักรยานยนต์ประกาศแผนการผลิตรถรุ่นใหม่ โดยให้รายละเอียดเกี่ยวกับระยะเวลาที่เริ่มออกแบบ ทดสอบ กระทั่งเริ่มทำการผลิตจริง ตลอดจนกำหนดคุณสมบัติ จำนวน และเงื่อนไขอื่น ๆ ของผลิตภัณฑ์ที่ต้องการแก่บริษัทผู้ผลิตชิ้นส่วน 

ขั้นตอนที่ 2 บริษัทผู้ผลิตชิ้นส่วนดำเนินการออกแบบและ/หรือผลิตชิ้นงานต้นแบบ
เพื่อประมาณการต้นทุนและนำเสนอราคาตลอดจนแสดงถึงความพร้อมและศักยภาพในการผลิตให้แก่บริษัทผู้ผลิตรถยนต์หรือรถจักรยานยนต์เพื่อพิจารณาคัดเลือก

ขั้นตอนที่ 3 บริษัทผู้ผลิตรถยนต์หรือรถจักรยานยนต์พิจารณาคัดเลือกผลิตภัณฑ์ที่มีคุณสมบัติครบถ้วน
ตรงตามคุณสมบัติที่ต้องการ และแจ้งผลการคัดเลือกให้แก่บริษัทผู้ผลิตชิ้นส่วนที่ได้รับการคัดเลือกนั้น

ขั้นตอนที่ 4 ผู้ผลิตชิ้นส่วนได้รับการคัดเลือกเป็นผู้ผลิต โดยมีการแจ้งเป็นลายลักษณ์อักษร
และผู้ผลิตชิ้นส่วนต้อง
จัดทำแผนการดำเนินงานให้สอดคล้องกับแผนการผลิตหลักของผู้ประกอบรถยนต์หรือรถจักรยานยนต์

ขั้นตอนที่ 5 และ 6
บริษัทผู้ผลิตชิ้นส่วนที่ได้รับการคัดเลือกดำเนินการผลิตส่งโรงงานผู้ผลิตรถยนต์หรือรถจักรยานยนต์ตามช่วงระยะเวลาต่าง
ๆ ที่ผู้ประกอบรถกำหนด
ตลอดจนต้องทำการผลิตส่งให้ศูนย์บริการหลังการขายเพื่อใช้เป็นอะไหล่ต่อไป

4.2.4 แนวโน้มภาวะอุตสาหกรรมและการแข่งขันในอนาคต

ในปี 2553 เศรษฐกิจของประเทศไทยมีการขยายตัวเพิ่มขึ้นกว่าในปี 2552
ที่ซบเซายาวนานกว่าครึ่งปี ประกอบกับปัจจัยบวกหลายประการที่เสริมความเชื่อมั่นให้กับผู้บริโภค
ไม่ว่าจะเป็นการเพิ่มการลงทุนในอุตสาหกรรมต่าง ๆ ตลาดส่งออกที่ขยายตัว
สภาวะดังกล่าวล้วนส่งผลดีต่ออุตสาหกรรมยานยนต์ ทำให้มีอัตราการผลิตรถยนต์รวม 1,645,304
คัน เพิ่มขึ้น 65% จากปีก่อน ส่วนรถจักรยานยนต์มียอดผลิตรวมทั้งสิ้น 2,024,599 คัน เพิ่มขึ้น 24%

สถิติยอดผลิตรถยนต์และรถจักรยานยนต์

  (หน่วย : คัน)

  ------ ----------- ---------- ---------- -------------- ------------- ----------- ----------- --------------
  ปี      รถยนต์                                            รถจักรยานยนต์                           

         ยอดผลิต      ยอดขาย     ยอดส่งออก   อัตราการเติบโต   ยอดผลิต        ยอดขาย      ยอดส่งออก    อัตราการเติบโต

                     ในประเทศ              ของยอดผลิต (%)                ในประเทศ                ของยอดผลิต (%)

  2551   1,394,029   610,317    783,712    8              3,011,688     1,756,476   1,255,212   (10)

  2552   999,378     447,318    552,060    (28)           1,634,113     1,518,833   115,280     (14)

  2553   1,645,304   894,690    750,614    65             2,024,599     1,868,911   155,688     24
  ------ ----------- ---------- ---------- -------------- ------------- ----------- ----------- --------------

ที่มา : สภาอุตสาหกรรมแห่งประเทศไทย

แม้จะมีแนวโน้มว่าราคาน้ำมันในปี 2554 จะสูงขึ้นก็ตาม
แต่คาดว่าอุตสาหกรรมยานยนต์จะขยายตัวมากขึ้น
เนื่องจากมีการแนะนำรถยนต์และรถจักรยานยนต์รุ่นใหม่ ๆ ออกสู่ตลาด
โดยเฉพาะรถยนต์นั่งขนาดเล็กที่มีอัตราการสิ้นเปลืองพลังงานน้อยได้รับความนิยมเพิ่มขึ้นอย่างต่อเนื่อง
ประกอบกับภาครัฐให้การสนับสนุนในการลดภาษีสำหรับรถยนต์ที่ใช้พลังงานทดแทน
จึงทำให้ราคารถยนต์ประเภทดังกล่าวไม่สูงมากเกินไปนัก
ส่วนตลาดส่งออกก็คาดการณ์ว่าจะยังคงเติบโตต่อไปเช่นกัน

ในปี 2554 คาดว่าจะมียอดผลิตรถยนต์ประมาณ 1.80 ล้านคัน เพิ่มขึ้น 10% จากปีก่อน
ส่วนรถจักรยานยนต์เฉพาะที่เป็น CBU มียอดผลิตประมาณ 2.18 ล้านคัน เพิ่มขึ้น 8%

อย่างไรก็ตาม
ยังมีอีกหลายปัจจัยที่อาจส่งผลกระทบในทางลบกับอุตสาหกรรมยานยนต์ของประเทศไทย เช่น
เงินบาทที่แข็งค่าขึ้น, ราคาน้ำมัน, ฐานะทางเศรษฐกิจของประเทศคู่ค้าหลัก
ซึ่งอาจกระทบต่อการส่งออกของไทย, และอัตราเงินเฟ้อที่มีแนวโน้มจะสูงขึ้น
อาจมีผลต่อการปรับอัตราดอกเบี้ยภายในประเทศ
และมีผลต่อการพิจารณาอนุมัติสินเชื่อของภาคการเงิน
ฯลฯผู้ประกอบการในธุรกิจยานยนต์จึงจำเป็นต้องปรับปรุงศักยภาพในการผลิตและบุคลากร
เพื่อให้สามารถแข่งขันในระดับโลกได้

สภาวะการแข่งขันในต่างประเทศ

บริษัทมีการผลิตเพื่อส่งออก ปี 2553 เป็นร้อยละ 3 ของยอดขายรวม ทั้งนี้
การส่งออกสายควบคุมและชุดควบคุม
รางกระจกหน้าต่างรถยนต์ของบริษัทส่วนใหญ่จะไม่ใช่การส่งออกผลิตภัณฑ์สำเร็จรูป
แต่จะเป็นการส่งออกชิ้นส่วน (Component Part) ไปยังประเทศมาเลเซีย เวียดนาม มาเลเซีย
ญี่ปุ่น จีน อินเดีย และอินโดนีเซีย เป็นต้น ซึ่งส่วนใหญ่เป็นการส่งออกไปยังบริษัทในกลุ่มไฮเล็กซ์
คอร์ปอเรชั่น ทั้งนี้ การผลิตชิ้นส่วนดังกล่าวเป็นในลักษณะของ OEM
ซึ่งการแข่งขันในตลาดต่างประเทศ โดย เฉพาะอย่างยิ่งในแถบเอเชียตะวันออกเฉียงใต้นั้น
มีแนวโน้มที่จะทวีความรุนแรงมากยิ่งขึ้น
เนื่องจากผู้ผลิตรถยนต์มีนโยบายในการจัดหาวัตถุดิบและชิ้นส่วนประกอบ
โดยเปรียบเทียบต้นทุนในการจัดซื้อจากผู้ผลิตชิ้นส่วนหลายประเทศ
ทำให้บริษัทผู้ผลิตสายควบคุมและชุดควบคุมรางกระจกหน้าต่างรถยนต์ในต่างประเทศ เช่น
บริษัทผู้ผลิตสายควบคุมในประเทศจีน ซึ่งมีต้นทุนค่าแรงในการผลิตต่ำจะมีความได้เปรียบ
อย่างไรก็ตาม บริษัทยังมีข้อได้เปรียบด้านผลิตภัณฑ์ที่มีคุณภาพสูง
เนื่องจากบริษัทเป็นผู้ผลิตที่อยู่ในอุตสาหกรรมมานาน อีกทั้งมีชื่อเสียงเป็นที่ยอมรับ
โดยได้รับลิขสิทธิ์และความช่วยเหลือทางด้านเทคนิคจากไฮเล็กซ์ คอร์ปอเรชั่น
ซึ่งบริษัทมีชื่อเสียงระดับโลกในด้านเทคโนโลยีการผลิตสายควบคุมและชุดควบคุมรางกระจกหน้าต่างรถยนต์
ทำให้ผลิตภัณฑ์ของบริษัทเป็นที่น่าเชื่อถือและได้รับการยอมรับในเรื่องของคุณภาพเป็นอย่างสูงจากผู้ผลิต

อนึ่ง ภายใต้สัญญาการใช้สิทธิและรับความช่วยเหลือทางด้านเทคนิค (License and Technical
Assistance Agreement) ที่บริษัททำกับไฮเล็กซ์ คอร์ปอเรชั่นนั้น
บริษัทมีข้อตกลงว่าจะไม่ส่งออกผลิตภัณฑ์ไปนอกประเทศที่มีบริษัทในกลุ่ม ของไฮเล็กซ์
คอร์ปอเรชั่นตั้งอยู่ เว้นแต่จะได้รับคำยินยอมเป็นลายลักษณ์อักษรจากไฮเล็กซ์ คอร์ปอเรชั่นก่อน

ในส่วนของการจำหน่ายผลิตภัณฑ์ให้กับลูกค้าอื่นในต่างประเทศ ที่ไม่ใช่บริษัทในกลุ่มของไฮเล็กซ์
คอร์ปอเรชั่นนั้น บริษัทสามารถดำเนินการได้ทันที หากได้รับคำยินยอมเป็นลายลักษณ์อักษร
โดยหากเป็นการจำหน่ายผลิตภัณฑ์ไปยังประเทศ ที่มีบริษัทในกลุ่มของไฮเล็กซ์
คอร์ปอเรชั่นตั้งอยู่และเป็นความต้องการของลูกค้าที่จะซื้อตรงจากบริษัท
บริษัทสามารถจำหน่ายให้กับลูกค้าได้โดยตรง ไม่จำเป็นต้องจำหน่ายผ่านบริษัทในกลุ่มของไฮเล็กซ์
คอร์ปอเรชั่นแต่อย่างใด

4.3 การจัดหาผลิตภัณฑ์

4.3.1 กำลังการผลิต

บริษัทมีกำลังการผลิตและอัตราการใช้กำลังการผลิตในช่วงปี 2551 - 2553 ดังตารางต่อไปนี้

+----------------------------+-------------+-------------+-------------+
|                            | 2551        | 2552        | 2553        |
+============================+=============+=============+=============+
| สายควบคุมรถยนต์              |             |             |             |
+----------------------------+-------------+-------------+-------------+
|   กำลังการผลิต (เส้น)         | 26,275,200  | 29,200,000  | 29,200,000  |
+----------------------------+-------------+-------------+-------------+
|   การผลิตจริง (เส้น)          | 14,451,524  | 13,867,548  | 20,690,962  |
+----------------------------+-------------+-------------+-------------+
|   อัตราการใช้กำลังการผลิต      | 55 %        | 48%         | 71%         |
|   (ร้อยละ)                  |             |             |             |
+----------------------------+-------------+-------------+-------------+
| สายควบคุมรถจักรยานยนต์        |             |             |             |
+----------------------------+-------------+-------------+-------------+
|   กำลังการผลิต (เส้น)         | 11,366,000  | 16,000,000  | 16,000,000  |
+----------------------------+-------------+-------------+-------------+
|   การผลิตจริง (เส้น)          | 8,091,816   | 8,273,899   | 9,825,995   |
+----------------------------+-------------+-------------+-------------+
|   อัตราการใช้กำลังการผลิต      | 71%         | 52%         | 61%         |
|   (ร้อยละ)                  |             |             |             |
+----------------------------+-------------+-------------+-------------+
| ชุดควบคุมรางกระจกหน้าต่างรถยนต์ |             |             |             |
+----------------------------+-------------+-------------+-------------+
|   กำลังการผลิตรวม (ชุด)       | 2,000,000   | 2,505,600   | 2,600,000   |
+----------------------------+-------------+-------------+-------------+
|   การผลิตจริง -              | 774,796     | 612,513     | 952,848     |
|   แบบใช้สายควบคุม (ชุด)       |             |             |             |
+----------------------------+-------------+-------------+-------------+
|   อัตราการใช้กำลังการผลิต      | 39%         | 24%         | 37%         |
|   (ร้อยละ)                  |             |             |             |
+----------------------------+-------------+-------------+-------------+

  4.3.2 ขั้นตอนการผลิต

ขั้นตอนการผลิตสายควบคุมรถยนต์และรถจักรยานยนต์

การผลิตสายควบคุมรถยนต์และรถจักรยานยนต์มีขั้นตอนการผลิตที่เหมือนกันทุกประการ
โดยสามารถแบ่งออกได้เป็น 5 ขั้นตอนหลัก ดังนี้

1. ขั้นตอนการผลิตสายนอก เริ่มจากการเตรียมวัตถุดิบ
โดยนำลวดกลมที่มีคุณภาพและขนาดตามความต้องการของลูกค้ามารีดให้แบน
จากนั้นจึงนำลวดซึ่งได้ผ่านการรีดแบนแล้วมาเข้าเครื่องม้วนเป็นท่อ
แล้วจึงนำท่อที่ได้มาหุ้มพลาสติกอีกชั้นหนึ่ง ก่อนที่จะตัดให้ได้ขนาดตามต้องการ

2. ขั้นตอนการผลิตสายใน เริ่มจากการนำลวดสำเร็จรูปมาตัดให้ได้ขนาดตามต้องการ
ปอกฉนวนที่ปลาย (กรณี ที่ลวดนั้นหุ้มพลาสติก) ใช้แรงกดทำให้ลวดนั้นบานออก และใส่หัวยึด
เพื่อรอนำไปประกอบกับสายนอก

3. ขั้นตอนการผลิตชิ้นส่วน
นำเม็ดพลาสติกมาหลอมและฉีดขึ้นรูปพลาสติกตามแบบที่ต้องการเพื่อนำไปเป็นส่วน

พลาสติกสำเร็จรูป ประกอบสำหรับสายควบคุมรถยนต์ต่อไป

4. ขั้นตอนการประกอบ นำสายนอกมาประกอบกับสายใน โดยติดอุปกรณ์และชิ้นส่วนประกอบอื่น ๆ
ตามคุณลักษณะของสายควบคุมรถยนต์ประเภทที่ต้องการ

5. ขั้นตอนการตรวจสอบคุณภาพ
บริษัทจะทำการตรวจสอบคุณภาพของชิ้นงานก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

ขั้นตอนการผลิตชุดควบคุมรางกระจกหน้าต่างรถยนต์

  []

  การผลิตชุดควบคุมรางกระจกหน้าต่างรถยนต์แบ่งออกได้เป็น 4 ขั้นตอนหลักดังนี้

1.  ขั้นตอนการประกอบโครงชุดรางเลื่อน
    เริ่มจากการนำโครงเหล็กที่จัดซื้อมาประกอบเข้าชุดตามแบบที่ต้องการ

2.  ขั้นตอนการประกอบชิ้นส่วนหลัก เป็นการติดตั้งมอเตอร์ ลูกล้อ และสายเคเบิล
    (แบบสายควบคุม) ทาจาระบี เป็นต้น

3.  ขั้นตอนการประกอบเก็บรายละเอียด เก็บรายละเอียดต่าง ๆ และใส่ตัวน๊อต หรือตัวยึด

4.  ขั้นตอนการตรวจสอบคุณภาพ โดยจะต้องมีการตรวจสอบคุณภาพของชิ้นงาน
    ก่อนที่จะบรรจุผลิตภัณฑ์ที่ผลิตได้ลงกล่องเพื่อเตรียมส่งมอบให้แก่ลูกค้าต่อไป

4.3.3 การจัดหาวัตถุดิบ

ในการผลิตสายควบคุมรถยนต์และรถจักรยานยนต์ และชุดควบคุมรางกระจกหน้าต่างรถยนต์นั้น
บริษัทมีการจัดหาวัตถุดิบและชิ้นส่วนประกอบจากทั้งคู่ค้าภายในประเทศและต่างประเทศ
ทั้งนี้ชิ้นส่วนประกอบต่าง ๆ (Component Parts) ที่บริษัทสั่งซื้อนั้น
เป็นชิ้นส่วนที่บริษัทยังไม่สามารถหาผู้ผลิตในประเทศได้ หรือไม่คุ้มทุนที่จะผลิต

ในปี 2553
บริษัทมีการจัดซื้อวัตถุดิบและชิ้นส่วนประกอบเพื่อนำมาใช้ในกระบวนการผลิตสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ คิดเป็นมูลค่ารวมทั้งสิ้นประมาณ 1,390 ล้านบาท
ทั้งนี้เป็นการจัดซื้อในประเทศไทยประมาณร้อยละ 58
และเป็นการจัดซื้อจากต่างประเทศประมาณร้อยละ 42
โดยวัตถุดิบและชิ้นส่วนประกอบหลักที่บริษัทซื้อมาใช้ในกระบวนการผลิต ได้แก่
วัตถุดิบและชิ้นส่วนประกอบประเภทเหล็ก ยาง ลวด เม็ดพลาสติก และมอเตอร์
เป็นต้น

สำหรับคู่ค้าของบริษัทนั้นมีจำนวนหลายรายซึ่งส่วนใหญ่จะเป็นคู่ค้ากับบริษัทมาเป็นระยะเวลานาน
โดยมีคู่ค้า 2 ราย ที่มียอดสั่งซื้อรวมจากบริษัทในปี 2553 มากกว่าร้อยละ 10
ของยอดการสั่งซื้อรวมของบริษัท ได้แก่ ไฮเล็กซ์
คอร์ปอเรชั่น และบริษัท ไทยซัมมิท มิทซูบะ อิเล็คทริค แมนูแฟ็คเจอริ่ง จำกัด
โดยคิดเป็นสัดส่วนร้อยละ 26 และร้อยละ 10 ตามลำดับ ทั้งนี้
วัตถุดิบและชิ้นส่วนประกอบหลักที่ซื้อจากไฮเล็กซ์ คอร์ปอเรชั่น ได้แก่
วัตถุดิบและชิ้นส่วนประกอบประเภทยาง ส่วนประกอบสำเร็จรูป เหล็ก และเม็ดพลาสติก
เพื่อนำมาใช้ในการประกอบสายควบคุมรถยนต์และรถจักรยานยนต์
และชุดควบคุมรางกระจกหน้าต่างรถยนต์ สำหรับชิ้นส่วนประกอบหลักที่บริษัทสั่งซื้อจากบริษัท
ไทยซัมมิท มิทซูบะ อิเล็คทริค แมนูแฟ็คเจอริ่ง จำกัด ได้แก่ มอเตอร์
ซึ่งนำมาใช้ในการประกอบชุดควบคุม รางกระจกหน้าต่างรถยนต์
โดยสาเหตุที่บริษัทต้องจัดซื้อวัตถุดิบและชิ้นส่วนประกอบจากไฮเล็กซ์ คอร์ปอเรชั่นนั้น
เนื่องจากชิ้นส่วนประกอบดังกล่าวเป็นชิ้นส่วนประกอบที่ไม่สามารถผลิตในประเทศไทยได้
หรือปริมาณการผลิตไม่คุ้มที่จะผลิตเอง หรือไม่สามารถจัดหาวัตถุดิบจากแหล่งภายในประเทศไทยได้
ดังนั้น การซื้อจากไฮเล็กซ์
คอร์ปอเรชั่นซึ่งเป็นผู้ถือหุ้นใหญ่ของบริษัทที่มีนโยบายในการสนับสนุนด้านวัตถุดิบและชิ้นส่วนประกอบที่มีคุณภาพและราคาที่แข่งขันได้ให้กับบริษัทในกลุ่มของไฮเล็กซ์
คอร์ปอเรชั่นอยู่แล้ว จึงเป็นวิธีที่เหมาะสม อย่างไรก็ตาม
บริษัทไม่ได้ทำสัญญาที่กำหนดให้บริษัทจะต้องจัดซื้อวัตถุดิบและชิ้นส่วนประกอบจากไฮเล็กซ์
คอร์ปอเรชั่นแต่อย่างใด

สำหรับสัดส่วนการสั่งซื้อนั้น บริษัทมีการสั่งซื้อจากคู่ค้าหลายราย
แต่ไม่ได้พึ่งพาการจัดซื้อวัตถุดิบและชิ้นส่วนประกอบจากคู่ค้ารายใดรายหนึ่งเป็นสำคัญ
และเนื่องจากบริษัทมีคู่ค้าหลายราย ทำให้หากเกิดปัญหาในการจัดหาจากคู่ค้ารายใดรายหนึ่ง
บริษัทจะยังสามารถจัดหาวัตถุดิบและชิ้นส่วนประกอบทดแทนที่มีคุณภาพในระดับเดียวกันจากคู่ค้ารายอื่นได้

4.3.4 ผลกระทบต่อสิ่งแวดล้อม

บริษัทได้ทำการปรับปรุงพัฒนาอย่างต่อเนื่อง
เพื่อยกระดับการจัดการด้านสิ่งแวดล้อมให้ทันสมัยและสอดคล้องกับทิศทางของอุตสาหกรรมในปัจจุบัน
โดยกำหนดให้ทำการปรับปรุงนโยบายด้านสิ่งแวดล้อมทุก ๆ 5 ปี
และประชาสัมพันธ์ไปยังพนักงานทุกระดับให้รับทราบ

โดยมีนโยบายด้านสิ่งแวดล้อมในปี 2554 ดังนี้

ใช้ทรัพยากรธรรมชาติอย่างคุ้มค่า เป็นสถานประกอบการไร้มลพิษ ปลอดภัยต่อทุกชีวิต
เป็นมิตรต่อสิ่งแวดล้อม หยุดโลกร้อนด้วยมือเรา

1)  มุ่งมั่นในการใช้ทรัพยากรอย่างมีประสิทธิภาพ
    ควบคุมและลดปริมาณการใช้พลังงานตลอดจนทรัพยากรธรรมชาติ

2)  ร่วมกักกันสารอันตรายในวัตถุดิบอย่างถูกต้อง เพื่อป้องกันการก่อเกิดมลพิษและลดภาวะโลกร้อน
    อันจะนำไปสู่การทำลายสิ่งแวดล้อม

3)  มุ่งมั่น แก้ไข ป้องกัน
    และควบคุมมลพิษที่เกิดจากกิจกรรมของทางบริษัทที่กระทบกับพนักงานอย่างเต็มความสามารถ
    และสอดคล้องกับข้อกำหนดทางกฎหมาย

4)  ปฏิบัติตามกฎหมาย ระเบียบ ข้อกำหนดต่าง ๆ ที่เกี่ยวข้องกับสิ่งแวดล้อมอย่างต่อเนื่อง

5)  สื่อสาร เผยแพร่นโยบายสิ่งแวดล้อมต่อสาธารณะชนอย่างเปิดเผย
    และเป็นสื่อกลางเพื่อสร้างจิตสำนึกในการพิทักษ์รักษาสิ่งแวดล้อมแก่บุคลากรทุกระดับในบริษัท

บริษัทกำหนดให้พนักงานที่ปฏิบัติงานในสายการผลิตและงานที่มีโอกาสเสี่ยงที่จะเกิดอุบัติเหตุหรือสัมผัสกับสารเคมีหรือของเสียต่าง
ๆ ต้องสวมอุปกรณ์ป้องกันให้ครบถ้วน มีการตรวจสอบคุณภาพของอุปกรณ์ป้องกันอย่างสม่ำเสมอ
ตลอดจนตรวจสอบการปฏิบัติตามกฎระเบียบด้านความปลอดภัยอย่างเคร่งครัด

ในส่วนของระดับเสียงอยู่ในเกณฑ์มาตรฐานตามที่คณะกรรมการสิ่งแวดล้อมแห่งชาติและกระทรวงอุตสาหกรรมกำหนด
กระบวนการผลิตและเครื่องจักรปัจจุบันก่อให้เกิดฝุ่นควันเล็กน้อย
แต่ไม่เกินค่ามาตรฐานของอุตสาหกรรม

ในส่วนน้ำนั้นมีเพียงน้ำเสียจากการใช้ประจำวันซึ่งมีการควบคุมและบำบัดคุณภาพน้ำให้เป็นไปตามมาตรฐานที่กำหนด
ก่อนจะออกไปยังลำรางสาธารณะต่อไป

ของเสียจากกระบวนการผลิต สามารถแยกออกเป็น 3 ประเภทใหญ่ ๆ คือ (1) ขยะอันตราย (2)
ขยะที่สามารถขายและนำกลับมาใช้ได้อีก (Recycled) และ (3) ขยะทั่วไป
โดยบริษัทมีกรรมวิธีบำบัดขยะแต่ละประเภทแตกต่างกัน ดังนี้

ประเภทขยะ และกรรมวิธีการบำบัด

+---------+-------------------+-------------------+-------------------+
|         | ขยะอันตราย         | ขยะ Recycled      | ขยะทั่วไป           |
+---------+-------------------+-------------------+-------------------+
| ปร      | - น้ำมันเครื่องเก่า    | - เศษกระดาษ ดีบุก   | - ถุงมือพลาสติกทั่วไป  |
| ะเภทขยะ |                   | สังกะสี             |                   |
|         | - สิ่งของปนเปื้อนต่าง  |                   | เศษอาหาร          |
|         | ๆ เช่น             | เศษไม้             |                   |
|         |                   |                   |                   |
|         | ถุงมือที่ใช้ในการทำงาน |                   |                   |
+---------+-------------------+-------------------+-------------------+
| กรร     | - ส่งให้บริษัทกำจัดขยะ | -                 | - ส่งให้บริษัทกำจัดขยะ |
| มวิธีบำบัด |                   | ข                 |                   |
|         |                   | ายเพื่อนำกลับไปใช้ใหม่ | ดำ                |
|         |                   |                   | เนินการตามวิธีการของ |
|         |                   |                   |                   |
|         |                   |                   | ประเภทขยะนั้น ๆ     |
+---------+-------------------+-------------------+-------------------+

บริษัทได้ว่าจ้างผู้เชี่ยวชาญที่มีใบอนุญาตกำจัดของเสียให้เป็นผู้ดำเนินการกำจัดขยะอันตรายโดยเฉพาะ
และรายงานต่อกรมโรงงานอุตสาหกรรมทุก ๆ เดือน

การจัดการสิ่งแวดล้อมของบริษัทเป็นไปตามข้อบังคับของกรมโรงงานอุตสาหกรรมและการนิคมอุตสาหกรรมอมตะทุกประการ
นอกเหนือจากการกำจัดขยะโดยคำนึงถึงความปลอดภัยแล้ว
บริษัทยังจัดให้มีการจัดกิจกรรมภายในเพื่อลดการใช้พลังงานและวัสดุสิ้นเปลืองอย่างต่อเนื่อง

บริษัทให้ความสำคัญกับการรับผิดชอบต่อสังคมและสิ่งแวดล้อม
ตลอดจนการปฏิบัติตามนโยบายของประเทศ
และประชาคมโลกในการบรรเทาปัญหาสภาวะโลกร้อนที่เกิดขึ้น

ด้วยความตระหนักว่า
ภาวะโลกร้อนเป็นปัญหาใหญ่ที่ส่งผลกระทบต่อระบบนิเวศวิทยาและการดำรงชีวิตของประชากรทั่วโลก
บริษัทจึงจัดให้มีการรณรงค์ลดภาวะโลกร้อนผ่านนโยบายสิ่งแวดล้อม
และโครงการด้านสิ่งแวดล้อมต่าง ๆ ที่บริษัทได้มีการทบทวนและจัดทำอย่างต่อเนื่องในทุกปี ดังนี้

โครงการต่อเนื่องจากปีก่อน

โครงการจัดเก็บข้อมูลดิจิตอล (Data Electronics)

บริษัททำการแปลงเอกสารให้อยู่ในรูป .pdf และเก็บไว้ที่ฐานข้อมูลกลาง (server)
สร้างความสะดวกในการเรียก
ใช้งานและช่วยลดพื้นที่การจัดเก็บซ้ำซ้อน อีกทั้งมีความปลอดภัยสูง มีผู้ดูแลระบบคอยตรวจสอบ
และสำรองข้อมูลอย่างสม่ำเสมอ

นอกจากนี้บริษัทยังได้นำระบบปฏิบัติการต่าง ๆ มาใช้ เพื่อเพิ่มประสิทธิภาพการทำงานขององค์กร
และผลดีในแง่การลดภาวะโลกร้อน คือสามารถลดปริมาณกระดาษ
รวมทั้งช่วยประหยัดพลังงานที่ต้องใช้ในการจัดเก็บข้อมูลในคอมพิวเตอร์ส่วนตัวไปได้มาก

โครงการกักกันสารอันตรายในวัตถุดิบ (SOC-Substance of concern)

ตั้งแต่ปี 2553 บริษัทได้ระบุให้ผู้ส่งมอบชิ้นส่วนต้องนำวัตถุดิบไปตรวจสอบหาสารอันตราย
อันประกอบด้วยโลหะหนัก 4 ชนิด คือ ตะกั่ว, ปรอท, แคดเมี่ยม, และโครเมี่ยม
โดยต้องได้รับการรับรองจากสถาบันที่ได้มาตรฐานว่า
วัตถุดิบที่ส่งมอบให้บริษัทผลิตนั้นไม่มีส่วนประกอบของสารอันตรายเกินกว่ามาตรฐานที่กำหนดไว้
ซึ่งจะช่วยลดการใช้สารที่ก่อให้เกิดอันตรายต่อสุขภาพและสิ่งแวดล้อม ตลอดจนเป็นการลดขยะพิษด้วย
ปัจจุบันกำหนดให้เป็นมาตรฐานการปฏิบัติงานที่ต้องมีการดำเนินการอย่างต่อเนื่องสำหรับบริษัทต่อไป

โครงการลดปริมาณการใช้ถุงมือและผ้า

บริษัทได้ดำเนินโครงการลดปริมาณการใช้ถุงมือและผ้าอย่างต่อเนื่อง
เพื่อให้เกิดการใช้ทรัพยากรอย่างมีคุณค่าและได้ประโยชน์สูงสุด
และสนองนโยบายการจัดการด้านสิ่งแวดล้อมขององค์กร

โครงการลดการใช้พลังงานไฟฟ้า

บริษัทได้เปลี่ยนหลอดฟลูออเรสเซนต์เดิมมาใช้หลอดผอมใหม่แบบ T5 ทั้งหมด
มีการติดตั้งอุปกรณ์ควบคุมกระแสไฟฟ้าและชุดประหยัดไฟที่เครื่องจักร
และดำเนินการตรวจจุดที่มีลมรั่วในสายการผลิต
รณรงค์สร้างจิตสำนึกในการลดการใช้ไฟฟ้าและทรัพยากร
รวมทั้งส่งเสริมให้มีการลดการใช้ไฟฟ้าในทุกส่วนงาน

โครงการใหม่ประจำปี 2554

โครงการหมุนเวียนเม็ดพลาสติกและตะกั่ว เพื่อนำกลับมาใช้งานใหม่

+-----------------------------------------------------------------------+
| บริษัทมีเศษพลาสติกและเศษตะกั่วเหลือจากการผลิตอยู่พอสมควร การหมุนเวียนนำกลับมาใช้ใหม่ |
| นอกจากจะช่วยลดต้นทุนของบริษัทได้แล้ว ยังเป็นการช่วยลดขยะที่มีผลกระทบต่อสิ่งแวดล้อม     |
| ช่วยลดโลกร้อน และลดความสูญเปล่าได้                                         |
| ทั้งยังเป็นการตอบสนองนโยบายด้านสิ่งแวดล้อมของบริษัทอีกด้วย                        |
| บริษัทจึงได้เริ่มศึกษาข้อมูลในการนำเม็ดพลาสติกกลับมาใช้ใหม่ในรูปแบบต่าง ๆ ตั้งแต่ปี 2553  |
| และจะจัดตั้งเป็นโครงการในปี 2554 นี้                                         |
+-----------------------------------------------------------------------+
| โครงการ TSC Recycle Project เพื่อพัฒนาสิ่งแวดล้อมและสังคม                    |
|                                                                       |
| บริษัทตระหนักถึงความรับผิดชอบในการเป็นส่วนหนึ่งของสังคมที่ต้องร่วมกันดูแลสิ่งแวดล้อม      |
| จึงได้จัดตั้งโครงการ TSC Recycle Project                                   |
| โดยนำวัสดุอุปกรณ์เหลือใช้นำกลับมาใช้ใหม่เพื่อให้เกิดประโยชน์สูงสุด                    |
| โดยแบ่งเป็นโครงการย่อย ๆ ดังนี้                                             |
|                                                                       |
| 1)  โครงการมูลนิธิขาเทียมสมเด็จย่า ทำการประชาสัมพันธ์และรับบริจาคห่วงฝากระป๋อง,    |
|     เศษอลูมิเนียม และ                                                    |
|     ถุงน่องสตรี เพื่อส่งมอบให้กับทางมูลนิธิฯ นำไปจัดทำขาเทียมให้กับผู้พิการต่อไป         |
|                                                                       |
| 2)  โครงการกระดาษเพื่อต้นไม้ ของมูลนิธิศูนย์สื่อเพื่อการพัฒนา ทำการรณรงค์ ให้การศึกษา  |
|     ส่งเสริมให้มีการ                                                      |
|     คัดแยกและรวบรวมกระดาษที่ใช้แล้วหมุนเวียนนำมาใช้ใหม่ รับบริจาคเศษกระดาษที่ใช้แล้ว |
|     บริจาคเงินให้ก                                                       |
| ับกองทุนกระดาษเพื่อต้นไม้ซึ่งดำเนินกิจกรรมการสนับสนุนการอนุรักษ์และฟื้นฟูทรัพยากรธรรมชาติ |
|     เช่น จัดตั้งกิจกรรมการบวชป่า, โครงการปลูกป่าชายเลน,                       |
|     โครงการปลูกไม้ประดับดูดสารพิษ, สร้างป่าชุมชน เป็นต้น                        |
|                                                                       |
| 3)  โครงการหลังคาเขียวเพื่อมูลนิธิเพื่อนพึ่ง (ภา) ยามยาก                         |
|     บริษัทจะจัดทำกล่องรับบริจาคกล่องเครื่องดื่มต่าง ๆ และนำส่งให้กับทางโครงการ       |
|     เพื่อนำไปจัดทำหลังคาลอนที่มีลักษณะและคุณสมบัติใกล้เคียงกับกระเบื้องลอน            |
|     ทั่วไป และส่งมอบเพื่อเป็นประโยชน์ให้กับผู้ขาดแคลนที่ประสบปัญหาด้านที่อยู่อาศัยต่อไป    |
|                                                                       |
| 4)  โครงการ Recycle Catalog จัดทำผลิตภัณฑ์เครื่องใช้ต่าง ๆ                    |
|     จากวัสดุเหลือใช้ในการผลิต เช่น โต๊ะ / เก้าอี้จากไม้พาเลท, ตู้เก็บของ,           |
|     ฐานวางคอมพิวเตอร์ เป็นต้น ซึ่งนอกจากใช้ประโยชน์ภายในบริษัทแล้ว               |
|     ผลิตภัณฑ์บางส่วนจะถูกนำไปบริจาคตามโรงเรียนต่าง ๆ หรือชุมชนใกล้เคียงต่อไป       |
|                                                                       |
| 5)  โครงการคลิปหนีบกระดาษพลาสติก                                         |
|     เป็นการนำพลาสต                                                     |
| ิกเหลือใช้และแม่พิมพ์ที่ไม่ใช้งานแล้วนำมาดัดแปลงและผลิตเป็นคลิปหนีบกระดาษเพื่อลดค่าใช้จ่าย |
|     ทั้งยังใช้เป็นผลิตภัณฑ์รีไซเคิลตัวอย่าง                                       |
|                                                                       |
| 6)  โครงการ Recycle อื่น ๆ คณะกรรมการโครงการฯ จะนำวัสดุอุปกรณ์เหลือใช้ต่าง ๆ   |
|     มาแยกประเภท และจัดทำโครงการย่อยเพิ่มเติมเพื่อนำวัสดุอุปกรณ์ต่าง ๆ             |
|     เหล่านั้นกลับมาหมุนเวียนใช้ใหม่ให้ได้ประโยชน์สูงสุด                            |
+-----------------------------------------------------------------------+

โครงการที่เกี่ยวข้องกับสิ่งแวดล้อมทั้งหมดรับผิดชอบโดยคณะกรรมการสิ่งแวดล้อม
มีตัวแทนฝ่ายบริหารเป็นประธาน และมีคณะทำงานเป็นผู้รับผิดชอบแต่ละโครงการ
คณะกรรมการสิ่งแวดล้อมจะประชุมเพื่อติดตามผล และสรุปเป็นรายงานส่งให้กับผู้บริหารทุกไตรมาส
นอกจากนี้ ในกรณีที่พนักงานพบสภาพการทำงานที่ไม่ปลอดภัยหรือสิ่งแวดล้อมไม่เหมาะสม
ก็สามารถแจ้งต่อคณะกรรมการสิ่งแวดล้อมได้ทันที
ประธานคณะกรรมการจะต้องตอบเป็นลายลักษณ์อักษรและดำเนินการแก้ไขภายในกำหนด

บริษัทให้ความสำคัญกับการจัดการทางด้านสิ่งแวดล้อมเป็นอย่างมาก
ทั้งยังดำเนินการเพื่อพิจารณาหาแนวทางและโครงการใหม่ ๆ
เพื่อเป็นการปรับปรุงพัฒนาอย่างต่อเนื่อง
ด้วยความตระหนักถึงหน้าที่ที่จะต้องรับผิดชอบในคุณภาพชีวิตต่อพนักงานของบริษัทเองและต่อชุมชนรอบด้าน

4.3.5 งานที่ยังไม่ได้ส่งมอบ

- ไม่มี -